### Resume

Ejeren har anmodet om at få udarbejdet en lokalplan for en ny etageboligbebyggelse med 24 boliger bag det tidligere [adresse]. Nicolai Lund ned mod Omløbsåen i [adresse]. Der er tale om en etageboligejendom i 5 etager inkl. parkering i stueetagen. Planen omfatter hele ejendommen og der er bevarende bestemmelser for de eksisterende bevaringsværdige bygninger Blegbanken 3 og 3a.
Der er indkommet 4 indsigelselser til planen. Indsigelserne giver ikke anledning til at anbefale ændringer i planen.

### Sagsfremstilling

![](data:image/png;base64...)

Figur 1: Lokalplan over [adresse].

Planens historik

Teknisk Udvalg besluttede på mødet 8.6.2021, pkt. nr. 166, at igangsætte udarbejdelse af lokalplan nr. 1334 og tillæg nr. 74.

Byrådet besluttede på mødet 1.12.2021 pkt. nr. 238, at sende lokalplanen og tillægget i offentlig høring.

Lokalplanen og tillægget har været i offentlig høring fra 6.12.2021 til 10.1.2022.

Lokalplanens indhold

Lokalplanens område omfatter matr. nr. [adresse] Bygrunde, det tidligere [adresse]. Søren Simonsen hospital, og ligger mellem Blegbanken og Omløbsåen. Ejeren, har anmodet om at få udarbejdet en lokalplan, der skal gøre det muligt at opføre en etageboligejendom med 24 boliger med facade mod den offentlige stiforbindelse langs Omløbsåen.

Bygningen skal opføres i røde sten og med et varieret facadeudtryk. Der er parkering i ejendommens stueplan og 4 etager med boliger over denne. Adgang til bygningen sker fra gårdrummet. De grønne beplantninger omkring de eksisterende bygninger bevares.

Vejadgang sker dels over naboejendommen, hvor der er en vejret, og dels via en udkørsel i den østlige ende af grunden ud på Blegbanken. Der er også stiadgang til stien langs Omløbsåen.

Lokalplanen giver mulighed for flere boliger i [adresse] og understøtter dermed bylivet og handelslivet.

Særlige planlægningsmæssige forhold

I forbindelse med vedtagelsen af forslaget besluttede Teknisk Udvalg, at forvaltningen arbejder videre med yderligere tryghedsskabende tiltag langs åen.

Forvaltningen har drøftet dette spørgsmål med bygherre, som er indstillet på at indgå i en fortsat dialog om dette med Stadsarkitekten i forbindelse med byggesagsbehandlingen. Der er udarbejdet en principskitse (se bilag) som viser en delvis fremrykning af facaden i den nederste boligetage, således at der kan skabes en bedre kontakt mellem boligerne og stien.

Indsigelser/bemærkninger og ændringer af lokalplanen

Der er indkommet 4 indsigelser/bemærkninger til planerne. Indsigelserne omhandler primært spørgsmål omkring støj og udsigt.
Resume af indsigelserne og Teknik og Miljøs bemærkninger kan ses i det vedlagte bilag.

Indsigelserne har ikke givet anledning til at ændre i lokalplanen.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

Klima- og resiliensvurdering

Nyt byggeri medfører altid udledning af CO2. Der er her tale om en omdannelse og fortætning af et eksisterende byområde, hvor beboerne har kort afstand til arbejdspladser, uddannelser, kultur- og fritidsaktiviteter, offentlig service og indkøb. Dette medvirker til at reducere lokalplanområdets forventede klimaaftryk sammenlignet med mere perifere områder.

Området er delvist omfattet af udpegning som område med risiko for oversvømmelse eller erosion. Boligerne er sikret mod oversvømmelse efter den nyeste retningslinje.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1334 og tillæg nr. 6 til [adresse] 2021-2033 vedtages endeligt. |

### Beslutning

Anbefalet.